Mixeil Kobaxidze

Mixeil Germanes dze Kobaxidze (; 5 aprel 1939, Tbilisi, Gürcüstan SSR — 13 oktyabr, 2019) — Gürcüstan kinorejissoru, ssenari müəllifi, aktyor və bəstəkar.

 Həyatı 
Mixeil Kobaxidze 1939-cu ildə Tbilisidə anadan olmuşdur. 1959-cu ildən ÜDKİ-nin aktyorluq və rejissorluq fakültələrində təhsil almışdır. 1965-ci ildə həmin institutda fəaliyyət göstərən Sergey Gerasimov və Tamara Makarovanın yaradıcılıq emalatxanasını bitirmişdir.

İlk çəkilişinə hələ ÜDKİ-nin ikinci kursunda oxuyarkən başlamışdır. 1961-ci ildən başlayaraq, "Gürcüstanfilm" kinostudiyası ilə əməkdaşlıq etmişdir. Kobaxidze qısametrajlı və animasiya filmləri üzrə ixtisaslaşmışdı. Onun qısametrajlı filmlərindən biri olan "Çətir" Krakov kinofestivalında mükafata layiq görülmüşdü. Ümumi çətinliklərdən Kobaxidze rejissor kimi Gürcüstanda cəmi 5 ağ-qara qısametrajlı film çəkə bildi. Onun yaradıcılıq üslubu formal dəyərləndirildiyinə görə çox nadir hallarda kino çəkə bilirdi.

1996-cı ildən Parisdə yaşayır. XXI əsrin əvvəlində fransız qısametrajlı filmlərinin istehsalında iştirak etmişdir. "Yolda" () filmində rejissor və ssenari müəllifi kimi, “Qırmızı yanaqlar” () filmində isə aktyor kimi işləmişdir. Onun "Sevgi variasiyaları" ssenarisi ssenari müsabiqəsinin birinci pilləsi uğrunda mübarizədə cəmi bir səslə məğlub olmuşdur. Bunun nəticəsində Canal+ və ARTE kanalları onun "Səma kimi" () adlı tammetrajlı film layihəsinin həyata keçməsinə mane oldular.

1996-cı ilin Venesiya Kino Festivalında Kobaxidzenin filmlərinin retrospektiv baxışı keçirilmişdir.

 Filmoqrafiya 
İl Azərbaycanca adı  Orijinal adı  Filmdə iştirakı  Filmin növü1961  Gənc sevgi  ახალგაზრდა სიყვარული  rejissor, ssenarist  Qısametrajlı bədii film1962  Karusel  კარუსელი  rejissor, ssenarist  Qısametrajlı bədii film1964  Toy  ქორწილი  rejissor, ssenarist, bəstəkar  Qısametrajlı bədii film1967  Çətir  ქოლგა  rejissor, ssenarist, bəstəkar  Qısametrajlı bədii film1969  Musiqiçilər  მუსიკოსები  rejissor, ssenarist, aktyor  Qısametrajlı bədii film1977  Fedya  Федя  aktyor  Qısametrajlı bədii film1978  Şəxsi suallarla bir neçə müsahibə  Ramodenime interviu pirad sakitkhebze  aktyor  Tammetrajlı bədii film1987  Qanazlığı  ანემია  aktyor  İkiseriyalı bədii film2003  Yolda  En chemin  rejissor, ssenarist  Qısametrajlı bədii film2004  Qırmızı yanaqlar  Les joues rouges  aktyor  Qısametrajlı bədii film

 Mükafatlar və nominasiyalar 

 Mükafatlar 
Krakov kinofestivalının "Gümüşü əjdaha" və FIPRESCI mükafatları ("Çətir" filminə görə, 1967)

 İstinadlar 

 Xarici keçidlər 

Kateqoriya:SSRİ film rejissorları
Kateqoriya:SSRİ ssenaristləri
Kateqoriya:Gürcüstan film rejissorları
Kateqoriya:Gürcüstan ssenaristləri
Kateqoriya:Gürcüstan aktyorları
Kateqoriya:Gürcüstan bəstəkarları
Kateqoriya:SSRİ aktyorları
Kateqoriya:Ümumrusiya Dövlət Kinematoqrafiya İnstitutunun məzunları
Kateqoriya:Tbilisidə doğulanlar
Kateqoriya:XX əsr aktyorları
Kateqoriya:XXI əsr aktyorları